Tito Vilanova

Francesc "Tito" Vilanova i Bayo (* 17. september 1968, Bellcaire d'Empordà, Španielsko – † 25. apríl 2014, Barcelonahttp://futbal.pravda.sk/ostatne/clanok/315745-zdravotny-stav-vilanovu-je-vazny-previezli-ho-do-nemocnice/) bol katalánsky futbalista, ktorý hral ako stredný záložník a po skončení hráčskej kariéry pracoval aj ako manažér v FC Barcelona.

 Životopis 
 Hráčska kariéra 
Narodil sa v Bellcaire d'Empordà, v katalánskej provincii Girona. V roku 1990, po absolvovaní mládežníckej akadémie Barcelony, opustil tím z Primera División, keďže nebol schopný sa dostať do "A tímu". Jeho ďalší klub bol tiež v rodnom regióne, UE Figueres. Tomu pomohol v sezóne 1991/1992 k historicky najlepšiemu umiestneniu v Segunda División (3. miesto).

Následne sa presunul do prvoligového Celta Vigo, ale celé tri roky nastupoval len zriedkakedy. Preto sa v roku 1995 vrátil späť do Segunda División, kde hral za tím CD Badajoz a neskôr do RCD Mallorca, UE Lleida a Elche CF. Kariéru ukončil v UDA Gramenet, v rodnom regióne.

V roku 1998, počas svojej prvej sezóny v Lleida, v zápase Copa Catalunya proti Barcelone, trénovanej Mourinhom (počas turnaja zastupoval Louisa van Gaala ako hlavného kouča), dal Vilanova gól a stal sa tak historicky prvým hráčom, ktorý dal gól tímu vedenému týmto Portugalčanom.

 Trénerská kariéra 
Po svojej nenápadnej hráčskej kariére – za 3 roky odohral len 26 zápasov v Primera División – začal pracovať v Barcelone (jeho prvý klub) ako asistent trénera Pepa Guardiolu. Bol súčasťou tímu, ktorý vyhral 14 titulov. Po odchode Guardiolu prevzal v roku 2012 mužstvo a v sezóne 2012/2013 ho priviedol (napriek zdravotným problémom) k titulu v španielskej lige s rekordným ziskom 100 bodov. V Lige majstrov 2012/13 Barcelonu v semifinále vyradil FC Bayern München. 

Dňa 19. júla 2013 zo zdravotných dôvodov musel opustiť trénerskú funkciu v Barcelone.Novým trénerom Barcelony sa údajne stal Messiho favorit, SME.sk, citované 22. 7. 2013
25. apríla 2014 vo veku 45 rokov podľahol rakovine.Trenér Vilanova zemřel, bývalý kouč Barcelony podlehl rakovině, iDNES.cz, citované 25. 4. 2014

 Referencie 

 Externé odkazy 
 Klubový profil 

 Zdroj 

Kategória:Španielski futbalisti
Kategória:Katalánski futbalisti
Kategória:Španielski futbaloví tréneri
Kategória:Futbaloví stredopoliari
Kategória:Hráči FC Barcelona B
Kategória:Hráči Celta de Vigo
Kategória:Hráči RCD Mallorca
Kategória:Tréneri FC Barcelona
Kategória:Úmrtia na rakovinu